PMIndiaData/PMIndiaSum huggingface dataset:
স্বাস্থ্য ও চিকিৎসা ক্ষেত্রে ভারত-ইরান সহযোগিতা : কর্মপরবর্তী অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে আজ কর্মপরবর্তী অনুমোদন দেওয়া হল এ বছর ১৭ ফেব্রুয়ারি তারিখে ভারত ও ইরানের মধ্যে স্বাক্ষরিত একটি বিশেষ সহযোগিতা চুক্তিতে। এর আওতায়, স্বাস্থ্য ও স্বাস্থ্য-শিক্ষাক্ষেত্রে পরস্পরের সঙ্গে সহযোগিতা প্রসারের লক্ষ্যে চুক্তিবদ্ধ এই দুটি দেশ। ভারতের রাষ্ট্রপতির ইরান সফরকালে এই চুক্তিটি সম্পাদিত হয়। এই চুক্তি স্বাক্ষরের ফলে সহযোগিতা প্রসারের মধ্য দিয়ে ভারত ও ইরানের মধ্যে দ্বিপাক্ষিক সম্পর্ক আরও জোরদার হয়ে উঠবে বলে আশা করা হচ্ছে। চুক্তির আওতায় রয়েছে, চিকিৎসার সঙ্গে যুক্ত চিকিৎসক এবং অন্যান্য স্বাস্থ্যকর্মীদের প্রশিক্ষণের স্বার্থে অভিজ্ঞতা বিনিময়, মানবসম্পদ বিকাশের ক্ষেত্রে সহযোগিতার প্রসার, স্বাস্থ্য পরিচর্যা সম্পর্কিত সুযোগ-সুবিধা, ওষুধ, চিকিৎসার সাজসরঞ্জাম ও কসমেটিক্স ব্যবহারের বিষয়টি নিয়ন্ত্রণ ও এ সম্পর্কিত তথ্য বিনিময়, চিকিৎসা গবেষণা, নতুন নতুন প্রযুক্তি তথা জ্ঞান-নির্ভর উদ্যোগ ও কর্মপ্রচেষ্টার ক্ষেত্রে সহযোগিতা, জনস্বাস্থ্য, নিরন্তর উন্নয়নের লক্ষ্য এবং আন্তর্জাতিক স্বাস্থ্য ব্যবস্থার ক্ষেত্রে সহযোগিতা ইত্যাদি। এই বিষয়গুলিতে দ্বিপাক্ষিক সহযোগিতা প্রসারের বিষয়টি দেখভালের জন্য একটি কার্যনির্বাহী গোষ্ঠীও গড়ে তোলা হবে। /
ডক ও বন্দর কর্মীদের জন্যউৎপাদনশীলতা-ভিত্তিক বোনাস  :  অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে আজ দেশের প্রধান প্রধান বন্দর কর্তৃপক্ষ এবং ডক শ্রমিক পর্ষদের কর্মীও শ্রমিকদের ২০১৫-১৬ এবং ২০১৭-১৮ অর্থ বছরের জন্য নতুন উৎপাদনশীলতা-ভিত্তিক বোনাসকর্মসূচির প্রস্তাবটিকে অনুমোদন করা হল। এর ফলে মোট ৩৭,৮৭০ জন ডক ও বন্দর কর্মীবিশেষভাবে উপকৃত হবেন। এজন্য সংশ্লিষ্ট বছরগুলির প্রত্যেকটিতে অতিরিক্ত ব্যয় হবে৪৯ কোটি ৫৮ লক্ষ টাকা। কেন্দ্রীয় জাহাজ চলাচল মন্ত্রকের পক্ষ থেকে এই বোনাস কর্মসূচির ফর্মুলাস্থির করা হয়েছে। ২০১৪-১৫ অর্থ বছরে এজন্য ৪১,৪৯২ জন শ্রমিক-কর্মচারীকে মোট ২৫কোটি ৯৩ লক্ষ টাকার উৎপাদন-ভিত্তিক বোনাস দেওয়া হয়েছে। /
অন্ধ্রপ্রদেশে দুর্ঘটনায় প্রাণহানিতে প্রধানমন্ত্রীর শোক

প্রধানমন্ত্রী শ্রী নরেন্দ্র মোদী অন্ধ্রপ্রদেশের চিত্তুর জেলায় দুর্ঘটনায় প্রাণহানিতে শোকপ্রকাশ করেছেন। এক বার্তায় প্রধানমন্ত্রী বলেছেন : “অন্ধ্রপ্রদেশের চিত্তুর জেলায় দুর্ঘটনায় প্রাণহানির খবরে ব্যথিত। নিহতদেরপরিবারবর্গের প্রতি জানাই সমবেদনা আর আহতদের জন্য রইল প্রার্থনা।” /
ভারত ও লাও-এর মধ্যে বিমান পরিষেবা চুক্তি  :  সায় কেন্দ্রীয় মন্ত্রিসভার

ভারত ও লাও গণপ্রজাতন্ত্রীর মধ্যে বিমান পরিষেবা চালুর লক্ষ্যে চুক্তি সম্পাদনের প্রস্তাবে সম্মতি দিল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় কেন্দ্রীয় মন্ত্রিসভার বৈঠক। দু ’ দেশের মধ্যে এই নতুন চুক্তি স্বাক্ষরের ফলে দ্বিপাক্ষিক বাণিজ্য,বিনিয়োগ, পর্যটন ও সাংস্কৃতিক বিনিময় কর্মসূচির প্রসারের বিষয়টি আরও উৎসাহ লাভ করবে। উন্নততর সংযোগ ও যোগাযোগ ব্যবস্থা গড়ে ওঠার ফলে বাণিজ্যিক সুযোগ-সুবিধারও ব্যাপক প্রসার ঘটবে ভারত ও লাও-এর মধ্যে। শুধু তাই নয়, দু ’ দেশের মধ্যে পরিবহণ ক্ষেত্রে সুরক্ষা ও নিরাপত্তার বিষয়টিও সুনিশ্চিত হয়ে উঠবে। এই চুক্তির আওতায় দু ’ দেশের অনুমোদিত বিমান সংস্থাগুলি বিমান পরিষেবা চালু করার ক্ষেত্রেসমান সুযোগ-সুবিধা লাভ করবে। সপ্তাহের কোন কোন দিন এবং কোন কোন রুটে বিমান চলাচল করবে সে সম্পর্কে সিদ্ধান্ত নেওয়া হবে যথা সময়ে।
ভারতরত্ন প্রাপকদের অভিনন্দন জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী দেশের সর্বোচ্চ নাগরিক সম্মান ‘ভারতরত্ন’ প্রাপকদের অভিনন্দন জানিয়েছেন। নানজি দেশমুখের অসামান্য সামাজিক অবদানের প্রশংসা করে প্রধানমন্ত্রী বলেন, “গ্রামোন্নয়নে তাঁর বিশেষ অবদান আমাদের গ্রামগুলিতে বসবাসকারী মানুষের ক্ষমতায়নে এক নতুন দৃষ্টান্ত স্থাপন করেছে। নিপীড়িত মানুষের প্রতি নম্রতা, করুণা ও সেবার মধ্য দিয়ে তাঁর ব্যক্তিত্বের পরিচয় প্রকাশিত হয়। তিনি প্রকৃতপক্ষেই একজন ভারতরত্ন।” “ভুপেন হাজারিকার গান ও সঙ্গীতে কয়েক প্রজন্মের মানুষ প্রভাবিত হয়েছেন। এঁদের কাছ থেকেই ন্যায়-বিচার, সম্প্রীতি ও সৌভ্রাতৃত্বের বার্তা ছড়িয়ে পড়েছে। ভারতীয় সঙ্গীতের ঐতিহ্যকে তিনি বিশ্বব্যাপী জনপ্রিয় করে তুলেছিলেন। ভারতরত্ন সম্মানে ভুপেনদা ভূষিত হওয়ায় আনন্দিত বোধ করছি।” প্রণব মুখোপাধ্যায় সম্পর্কে বলতে গিয়ে শ্রী মোদী বলেন, “প্রণব আমাদের সময়ের এক অসাধারণ কূটনীতিবিদ। কয়েক দশক ধরে তিনি নিঃস্বার্থ ও অক্লান্তভাবে দেশের সেবা করেছেন। দেশের অগ্রগতির পথে এক গভীর ছাপ রেখেছেন। তাঁর প্রজ্ঞা ও মেধার সমতুল হাতে গোনা কয়েকজন। তাঁকে ভারতরত্ন সম্মান প্রদানে আমি আনন্দিত।” /
আগামীকাল রাশিয়ার জাতীয় বিপর্যয় মোকাবিলা কেন্দ্র পরিদর্শনে যাবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল রাশিয়ার জাতীয় বিপর্যয় মোকাবিলা কেন্দ্র (এন সি এম সি) পরিদর্শন করবেন। কেন্দ্রটি অবস্থিত মস্কোয়। এই কেন্দ্রটি আপৎকালীন পরিস্থিতিতে সম্ভাব্য বিপদের ভয়াবহতা সম্পর্কে জনসাধারণকে আগাম সতর্কতা দেওয়ার সঙ্গে সঙ্গে পরিস্থিতির মোকাবিলায় বিভিন্ন এজেন্সির সঙ্গে সমন্বয়সাধনের দায়িত্বও পালন করে। পরিস্থিতির ওপর নজর রাখা, প্রয়োজনীয় তথ্য ও পরিসংখ্যান সংগ্রহ এবং প্রযুক্তিচালিত অত্যাধুনিক ব্যবস্থার প্রয়োগ সহ বিভিন্ন ক্ষেত্রে তৎপরতার সঙ্গে কাজ করে এই কেন্দ্রটি।
হোলি উৎসবে দেশবাসীকে শুভেচ্ছা ও অভিনন্দন প্রধানমন্ত্রীর

হোলি উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “হোলি উৎসব উপলক্ষেসকলকেই জানাই আমার শুভেচ্ছা। রঙের উৎসব হোলিতে জানাই আমার অভিনন্দন। এই উৎসব দেশেরসর্বত্র আনন্দ ও আন্তরিকতার প্রসার ঘটাক এই প্রার্থনা করি।” /
প্যারালিম্পিক্স গেমসে হাই জাম্পে রৌপ্য পদক জেতায় প্রবীণ কুমারকে প্রধানমন্ত্রীর অভিনন্দন

নতুনদিল্লি, ৩রা সেপ্টেম্বর, ২০২১ প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে হাই জাম্পে রৌপ্য পদক জেতার জন্য প্রবীণ কুমারকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “#Paralympics-এ রৌপ্য পদক জেতায় প্রবীণ কুমারের জন্য গর্ব অনুভব করছি। তাঁর কঠোর পরিশ্রম ও অনবদ্য নিষ্ঠার ফসল এই পদক জয়। তাঁকে অভিনন্দন জানাই। তাঁর উজ্জ্বল ভবিষ্যৎ কামনা করি।#Praise4Para" /
প্রধানমন্ত্রী ইন্দোরে শহীদ ইমাম হুসেনের স্মৃতিরক্ষা উদযাপন অনুষ্ঠান আশারা মুবারকা-তে যোগ দিলেন; এক জনসভাতেও ভাষণ দিলেন তিনি

প্রধানমন্ত্রী শ্রী নরেন্দ্র মোদী শুক্রবার (১৪ই সেপ্টেম্বর) ইন্দোরে দাউদি বোহরা সম্প্রদায় আয়োজিত শহীদ ইমাম হুসেমের স্মৃতিরক্ষা উদযাপন অনুষ্ঠান আশারা মুবারকা উপলক্ষে এক বিরাট জনসভায় ভাষণ দিলেন। ইমাম হুসেনের আত্মবলিদান স্মরণ করে প্রধানমন্ত্রী শ্রী মোদী বলেন, ইমাম সর্বদাই অন্যায়ের বিরুদ্ধে রুখে দাঁড়িয়েছিলেন এবং শান্তি ও ন্যায়-বিচার প্রতিষ্ঠার জন্য শহীদ হয়েছিলেন। তিনি আরও বলেন, ইমামের আদর্শ ও শিক্ষা আজও সমান প্রাসঙ্গিক। ডঃ সৈয়দনা মুফাদ্দল সইফুদ্দিনের কাজের প্রশংসা করে প্রধানমন্ত্রী বলেন, দেশের প্রতি ভালোবাসা ও আন্তরিকতাই তাঁর শিক্ষার মূল উপাদান। প্রধানমন্ত্রী বলেন, সকলকে একসঙ্গে নিয়ে চলার সংস্কৃতি ও কৃষ্টিই ভারতকে অন্যান্য দেশের থেকে পৃথক করেছে। তিনি দৃঢ়তার সঙ্গে বলেন, “আমাদের অতীত নিয়ে আমরা গর্বিত, আমরা বর্তমানে বিশ্বাস রাখি এবং আমাদের উজ্জ্বল ভবিষ্যতের ব্যাপারে আমরা আস্থাশীল।” দাউদি বোহরা সম্প্রদায়ের অবদানের কথা উল্লেখ করে প্রধানমন্ত্রী বলেন, এই সম্প্রদায় ভারতের সার্বিক অগ্রগতি ও বিকাশে সর্বদাই গুরুত্বপূর্ণ ভূমিকা পালন করেছে। তিনি আশা প্রকাশ করে বলেন, সমগ্র বিশ্বে ভারতীয় সংস্কৃতি ও কৃষ্টির সক্ষমতা ছড়িয়ে দিতে এই সম্প্রদায়ের মহান প্রচেষ্টা অব্যাহত থাকবে। বোহরা সম্প্রদায়ের প্রশংসা করে প্রধানমন্ত্রী আরও বলেন, এই সম্প্রদায়ের মানুষের স্নেহ ও ভালোবাসা পাওয়া তাঁর কাছে সৌভাগ্যের ব্যাপার। গুজরাটের মুখ্যমন্ত্রী থাকাকালীন এই সম্প্রদায়ের সহায়তার কথা স্মরণ করে শ্রী মোদী বলেন, এই সম্প্রদায়ের মানুষের ভালোবাসা ও স্নেহপরায়ণতার টানেই তিনি ইন্দোরে এসেছেন। দাউদি বোহরা সম্প্রদায়ের বিভিন্ন সমাজ সেবামূলক উদ্যোগের প্রশংসা করে প্রধানমন্ত্রী বলেন, সাধারণ মানুষ, বিশেষ করে দরিদ্র ও আর্ত মানুষের জীবনযাত্রার মানোন্নয়ন সুনিশ্চিত করতে সরকার একাধিক পদক্ষেপ নিয়েছে। এই প্রেক্ষিতে, তিনি ‘আয়ুষ্মান ভারত’, ‘স্বচ্ছ ভারত অভিযান’ ও ‘প্রধানমন্ত্রী আবাস যোজনা’র মতো বিভিন্ন সরকারি উন্নয়নমূলক উদ্যোগের কথা উল্লেখ করেন। সরকারি এই উদ্যোগগুলি সাধারণ মানুষের জীবনযাত্রায় পরিবর্তন আনছে বলে তিনি অভিমত প্রকাশ করেন। ‘স্বচ্ছ ভারত অভিযান’কে এগিয়ে নিয়ে যাওয়ার জন্য প্রধানমন্ত্রী ইন্দোরের মানুষকে অভিনন্দন জানান। তিনি বলেন, ‘স্বচ্ছতাই প্রকৃত সেবা’ কর্মসূচির আগামীকাল সূচনা হচ্ছে। ব্যাপক এই স্বচ্ছতা অভিযানে সক্রিয়ভাবে অংশগ্রহণ করার জন্য তিনি সাধারণ মানুষের কাছে আহ্বান জানান। ব্যবসায়িক ক্ষেত্রে বোহরা সম্প্রদায়ের সততা সম্পর্কে বলতে গিয়ে প্রধানমন্ত্রী বলেন, অভিন্ন পণ্য ও পরিষেবা কর (জিএসটি) এবং দেউলিয়া ও ঋণ পরিশোধে অক্ষমতা আইনের মাধ্যমে সরকার সৎ ব্যবসায়ীদের উৎসাহিত করার কাজ করছে। তিনি বলেন, ভারতীয় অর্থনীতি বৃদ্ধি পাচ্ছে এবং নতুন ভারত গড়ে ওঠার লক্ষ্যে এগিয়ে চলেছে। মধ্যপ্রদেশের মুখ্যমন্ত্রী শ্রী শিবরাজ সিং চৌহানও অনুষ্ঠানে উপস্থিত ছিলেন। এর আগে, ডঃ সৈয়দনা মুফাদ্দল সইফুদ্দিন দৃষ্টান্তমূলক কাজের জন্য প্রধানমন্ত্রীর প্রশংসা করেন এবং দেশের স্বার্থে তাঁর কর্মপ্রচেষ্টার সাফল্য কামনা করেন। /
প্রধানমন্ত্রীর সঙ্গে সাক্ষাৎ করলেন কেনিয়ার প্রাক্তন প্রধানমন্ত্রী

প্রধানমন্ত্রী শ্রী নরেন্দ্র মোদীর সঙ্গে কেনিয়ার প্রাক্তন প্রধানমন্ত্রী তথা বিরোধী দলনেতা শ্রী রাইলা ওডিঙ্গা আজ নতুন দিল্লীতে সাক্ষাৎ করেন। প্রধানমন্ত্রী মোদী এক দশকেরও বেশি সময় আগে গুজরাটের মুখ্যমন্ত্রী থাকাকালিন তাঁর কেনিয়া সফর ও তাদের মধ্যে সুদীর্ঘ সম্পর্কের কথা বিশেষভাবে স্মরণ করেন। শ্রী ওডিঙ্গাও ২০০৯ ও ২০১২-তে তাঁর ভারত সফরের কথা উল্লেখ করেন। দুই নেতা সাম্প্রতিক বছরগুলিতে ভারত-কেনিয়া সম্পর্কে অগ্রগতির পাশাপাশি পারস্পরিক স্বার্থ সংশ্লিষ্ট আঞ্চলিক ও আন্তর্জাতিক নানা বিষয় নিয়ে আলাপ-আলোচনা করেন। /…
উন্নয়নের সুনির্দিষ্ট লক্ষ্য স্থির করার জন্য যুব সমাজকে আহ্বান জানালেন প্রধানমন্ত্রী

১২ জানুয়ারি স্বামী বিবেকানন্দের জন্মদিন উপলক্ষে ছত্তিশগড়ের নয়া রায়পুরে আয়োজিত জাতীয় যুব দিবসের অনুষ্ঠানটি নয়াদিল্লির রেস কোর্স রোডের বাসভবন থেকে ভিডিও কনফারেন্সের মাধ্যমে উদ্বোধন করলেন প্রধানমন্ত্রী শ্রী নরেন্দ্র মোদী। প্রধানমন্ত্রী তাঁর উদ্বোধনী ভাষণে বলেন, স্বামী বিবেকানন্দ সকল যুব সমাজের কাছেই প্রেরণা বিশেষ। স্বল্পদিনের মধ্যে কিভাবে অনেক কাজই করা সম্ভব তা প্রমাণ করার ক্ষেত্রে তিনি এক উজ্জ্বল দৃষ্টান্ত। শ্রী মোদী বলেন, ঐক্যবদ্ধ সঙ্কল্পই একদিন আমাদের স্বাধীনতা এনে দিয়েছে। আর সেই স্বাধীনতা আজ আমাদের এক নতুন উচ্চতায় পৌঁছে দিচ্ছে। দেশকে এক নতুন উচ্চতায় নিয়ে যাওয়ার লক্ষ্যে ১২৫ কোটি দেশবাসী আজ ঐক্যবদ্ধ। যে জাতির মধ্যে রয়েছে তারুণ্যের প্রাচুর্য তার লক্ষ্য ও স্বপ্নও তাই সীমাহীন। প্রধানমন্ত্রী বলেন, তারুণ্যের সংজ্ঞা হল অতীতের কথা মনে না রেখে ভবিষ্যৎ লক্ষ্য পূরণে কাজ করে যাওয়া। ছত্তিশগড়ে দেশের বিভিন্ন প্রান্ত থেকে তরুণ ও যুবকরা আজ এখানে সমবেত হয়েছেন। এথেকে প্রমাণিত যে বিবিধের মাঝেও মিলনের একটাই মন্ত্রধ্বনিত হচ্ছে – ‘ভারতমাতার জন্য সেবা’। ঐক্য ও সম্প্রীতির ওপর গুরুত্ব আরোপ করে প্রধানমন্ত্রী বলেন, শান্তি, ঐক্য ও সম্প্রীতি ছাড়া উন্নয়ন হয়ে পড়ে অর্থহীন। আমরা যতদূরই এগিয়ে যাই না কেন, আমাদের প্রথম চাহিদা শান্তি। ভারত বিশ্ব সমক্ষে এটাই প্রমাণ করেছে যে আপাত বৈচিত্র্য ও বিভিন্নতার মধ্যেও ঐক্যবদ্ধ থাকার শক্তি ভারতের রয়েছে। এই ক্ষমতা আমরা লাভ করেছি আমাদের পূর্ব পুরুষদের কাছ থেকে, যে যুগের প্রসার ও বিস্তৃতি বেদ থেকে বিবেকানন্দ, উপনিষদ থেকে উপগ্রহ পর্যন্ত। প্রধানমন্ত্রী বলেন, ভারতের লক্ষ্য হল দেশের তরুণ সমাজকে সুদক্ষ কর্মী হিসেবে গড়ে তোলা যাতে একুশের শতক ভারতের শতক হয়ে উঠতে পারে। নকশাল মোকাবিলার মতো সমস্যা থাকলেও এই লক্ষ্যে ছত্তিশগড় যেভাবে এগিয়ে চলেছে সেজন্য রাজ্যটির বিশেষ প্রশংসাও করেন প্রধানমন্ত্রী। শ্রমের মর্যাদার ওপর বিশেষ গুরুত্ব আরোপ করে প্রধানমন্ত্রী বলেন, জনসাধারণের মধ্যে এই বোধ ও অনুভূতিকে জাগিয়ে তুলতে হবে। তিনি বলেন, উন্নয়নের যে লক্ষ্য ভারত স্থির করেছে তার মধ্য দিয়ে গ্রামবাসী ও দরিদ্র মানুষের জীবনে পরিবর্তন সম্ভব করে তুলতে হবে। ১৬ জানুয়ারি দিল্লিতে ‘স্টার্ট আপ ইন্ডিয়া’ কর্মসূচির আনুষ্ঠানিক সূচনা প্রত্যক্ষ করার জন্য তিনি আহ্বান জানান দেশের যুব সমাজকে। ২০১৯ এবং ২০২২ – এই বছরগুলির জন্য সুনির্দিষ্ট লক্ষ্য স্থির করার কাজে উদ্বুদ্ধ হতে যুব সমাজকে আহ্বান জানান প্রধানমন্ত্রী। কারণ, ঐ দুটি বছরে যথাক্রমে মহাত্মা গান্ধীর সার্ধ শততম জন্মবার্ষিকী এবং ভারতের ৭৫তম স্বাধীনতা বার্ষিকী। anuary, 2016
প্রধানমন্ত্রীর সকাশে আলিগড় মুসলীম বিশ্ববিদ্যালয়ের প্রতিনিধি দল

আলিগড় মুসলীম বিশ্ববিদ্যালয়ের ৫ সদস্যের একটি প্রতিনিধি দল ভাইস চ্যান্সেলর লেফটানেন্ট জেনারেল জামীর উদ্দিন শাহ্-এর নেতৃত্বে শনিবার প্রধানমন্ত্রী শ্রী নরেন্দ্র মোদির সাথে সাক্ষাৎ করেছে। প্রতিনিধি দলটি প্রধানমন্ত্রীর সাথে গবেষণা এবং শিক্ষা, দক্ষতা বিকাশ ও গঙ্গা পুনরুজ্জীবন সংক্রান্ত বিষয়সমূহ নিয়ে আলোচনা করেছে।
রজ পর্ব উপলক্ষে ওড়িশার জনগণকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী ওড়িশার জনগণকে রজ পর্ব উপলক্ষে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেছেন, “রজ পর্বের বিশেষ এই উৎসবে সকলকে শুভেচ্ছা জানাই। এই উৎসব সমাজে আনন্দ এবং ভ্রাতৃত্ববোধকে দৃঢ় করে তুলুক। আমি সকল সহ-নাগরিকের সুস্বাস্থ্য এবং কল্যাণ কামনা করি।”
দ্বন্দ্ব এড়ানো ও পরিবেশ সচেতনতা সংক্রান্ত বিশ্বজোড়া প্রয়াস ‘সম্বাদ’-এর দ্বিতীয় সংস্করণউপলক্ষে প্রধানমন্ত্রীর ভিডিও বার্তা

মায়ানমারে ইয়াঙ্গনে শনি ও রবিবার দ্বন্দ্ব এড়ানো ও পরিবেশ সচেতনতা সংক্রান্ত বিশ্বজোড়াপ্রয়াস ‘সম্বাদ’-এর দ্বিতীয় অধিবেশন আয়োজিত হয়। বিবেকানন্দকেন্দ্র ২০১৫’র সেপ্টেম্বরে বিভিন্ন ধর্ম ও ঐতিহ্যের অংশগ্রহণে এই অতুলনীয়সম্মেলনের প্রথম অধিবেশনটির আয়োজন করেছিল নতুন দিল্লিতে। প্রধানমন্ত্রী সেই অধিবেশনেভাষণ দিয়েছিলেন। সম্বাদেরদ্বিতীয় অধিবেশনে এক ভিডিও বার্তায় প্রধানমন্ত্রী বলেন, বিশ্বজুড়ে নানা সমাজ এখনবিভিন্ন প্রশ্নের সম্মুখীন, যেগুলির মধ্যে আছে : কিকরে দ্বন্দ্ব এড়ানো যায়? জলবায়ুপরিবর্তনের মতো বিশ্বজোড়া সংকটের মোকাবিলা কিভাবে করা যায়? কিকরে শান্তি ও সম্প্রীতি নিয়ে বাস করার পাশাপাশি নিজেদের জীবনকে সুরক্ষিত রাখা যায়? তিনিবলেন, এইসব প্রশ্নের উত্তর অণ্বেষণের প্রয়াস যে মানবতার সুদীর্ঘতম চিন্তাভাবনার ঐতিহ্যের নেতৃত্বে হবে, যার শিকড়বিভিন্ন ধর্মে, সভ্যতায় এবং আধ্যাত্মিকতার বিভিন্ন ধারায় প্রোথিত, সেটাইস্বাভাবিক। প্রধানমন্ত্রীবলেন, তিনি হলেন “সেই সুপ্রাচীন ভারতীয় পরম্পরার সন্তান, যা কঠিন সব বিষয়েই সংলাপেদৃঢ় বিশ্বাসী”। তিনি বলেন, ‘তর্কশাস্ত্র’-এর মতো প্রাচীন ভারতীয় চিন্তাধারাটি, মতবিনিময় ও দ্বন্দ্ব এড়ানোর আদর্শহিসাবে সংলাপ ও বিতর্কের ওপর ভিত্তি করেই রচিত হয়েছিল। ভারতীয়পুরাণ থেকে শ্রীরাম, শ্রীকৃষ্ণ, ভক্ত প্রহ্লাদ ও ভগবান বুদ্ধ-এর উদাহরণ টেনেপ্রধানমন্ত্রী বলেন, তাঁদের প্রত্যেকের কর্মের উদ্দেশ্য ছিল – ধর্মকে উচ্চে তুলেরাখা, আর এটাই ভারতীয়দের সেই প্রাচীনকাল থেকে আধুনিক যুগ পর্যন্ত টিকিয়ে রেখেছে । প্রধানমন্ত্রীবলেন, ‘সম্বাদ’ বা ‘সংলাপ’ হ’ল, বিশ্বের নানা সম্প্রদায়ের মধ্যে বিভেদ এবং নানাজাতি ও সমাজের মধ্যে দ্বন্দ্বের বীজ বপনকারী গভীরচারী ধর্মীয় রূপ ও সংস্কারকেছিন্ন-ভিন্ন করার একমাত্র উপায়। প্রধানমন্ত্রীবলেন, যদি মানুষ প্রকৃতিকে লালন-পালন না করে, তা হলে প্রকৃতি জলবায়ু পরিবর্তনেরমধ্য দিয়ে তার প্রতিক্রিয়া ব্যক্ত করে। পরিবেশ সংক্রান্ত বিধি ও নিয়ন্ত্রণ যে কোনওআধুনিক সমাজে আবশ্যক হলেও প্রকৃতিকে নেহাতই অপকৃষ্ট সুরক্ষা যোগায়, বলে মন্তব্যকরে প্রধানমন্ত্রী ‘সমন্বয়মূলক পরিবেশ সচেতনতা’র আহ্বান জানান। মানুষকেপ্রকৃতির সঙ্গে সম্পর্ক গড়ে তুলতে হবে, প্রকৃতিকে শ্রদ্ধা করতে হবে, প্রকৃতিকেশোষণের উৎস হিসাবেই কেবল দেখলে চলবে না বলে প্রধানমন্ত্রী সুদৃঢ় মত ব্যক্ত করেন। প্রধানমন্ত্রীবলেন, “একবিংশ শতাব্দীর আন্ত-সংযুক্ত ও আন্তঃনির্ভর পৃথিবী যদিও সন্ত্রাস থেকেজলবায়ু পরিবর্তনের বিশ্বজোড়া নানা চ্যালেঞ্জের বিরুদ্ধে লড়াই করছে, তবে এর সমাধানসংলাপ ও বিতর্কের মতো এশিয়ার প্রাচীনতম পরম্পরার মধ্য দিয়েই পাওয়া যাবে বলে আমিপ্রত্যয়ী”।
কমনওয়েলথ ক্রীড়া প্রতিযোগিতায় পুরুষদের ট্রিপল জাম্পে স্বর্ণ পদক জয়ী এলধোস পল’কে প্রধানমন্ত্রীর অভিনন্দন

নয়াদিল্লি, ০৭ অগাস্ট, ২০২২ প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ট্রিপল জাম্পে স্বর্ণ পদক জয়ী এলধোস পল’কে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “আজকের ট্রিপল জাম্প ইভেন্টটি ঐতিহাসিক। আমাদের ক্রীড়াবিদরা তাঁদের উৎকর্ষ প্রমাণ করেছেন। অসামান্য প্রতিভাধর এলধোস পল, যিনি স্বর্ণ পদক জয় করেছেন, তাঁকে অভিনন্দন জানাই। অতীতের আন্তর্জাতিক ক্রীড়া প্রতিযোগিতাগুলির মতোই এবারও তিনি ভালো ফল করেছেন। তাঁর নিষ্ঠা প্রশংসনীয়। #Cheer4India"।
অসম, মেঘালয়, লাদাখ ও জম্মু-কাশ্মীরে, ‘প্রধানমন্ত্রী কিষাণ সম্মান নিধি’ (পিএম-কিষাণ) প্রকল্পের সুবিধাভোগীদের আধার সংযুক্তিকরণের সময়সীমা ১ এপ্রিল ২০২০ থেকে আগামী ১ বছর বৃদ্ধির সিদ্ধান্ত অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার আজকের বৈঠকে অসম এবং মেঘালয় ও লাদাখ ও জম্মু-কাশ্মীর কেন্দ্রশাসিত অঞ্চলের ‘প্রধানমন্ত্রী কিষাণ সম্মান নিধি’ (পিএম-কিষাণ) প্রকল্পের সুবিধাভোগীদের জন্য আধার সংযুক্তিকরণের সময়সীমা ৩১ মার্চ ২০২১ পর্যন্ত বৃদ্ধির প্রস্তাব অনুমোদন করা হয়েছে। প্রধানমন্ত্রী, ২৪ ফেব্রুয়ারী ২০১৯ এ এই প্রকল্পটি চালু করেন। দেশের সমস্ত কৃষক পরিবার, যাদের কাছে কৃষিযোগ্য জমি রয়েছে, তাঁরা প্রতি ৪ মাস অন্তর ২০০০ টাকা অর্থাৎ বছরে মোট ৬০০০ টাকা পাবেন। ২০১৮-র ১ ডিসেম্বর এই প্রকল্প কার্যকর হয়। ২০১৯-এর পয়লা ডিসেম্বর এক নির্দেশিকায় জানানো হয়, রাজ্য সরকার এবং কেন্দ্রশাসিত অঞ্চলের প্রশাসনকে পিএম-কিষাণ পোর্টালে উপভোক্তাদের আধার সংযুক্তিকরণ করতে হবে। তবে, জম্মু-কাশ্মীর, লাদাখ, অসম এবং মেঘালয়ে আধারের কাজ খুব কম হওয়ায় এই রাজ্যগুলিতে ৩১ মার্চ ২০২০ পর্যন্ত ছাড় দেওয়া হয়। পরিস্থিতি বিচার করে সিদ্ধান্ত নেওয়া হয়েছে, যে অসম, মেঘালয়, লাদাখ এবং জম্মু-কাশ্মীরের উপভোক্তাদের আধার সংযুক্তিকরণের কাজটি অসমাপ্ত থাকার দরুন তাঁরা যাতে এই প্রকল্পের সুবিধে থেকে বঞ্চিত না হন, সেই কারণে এই দুই রাজ্য এবং কেন্দ্রশাসিত অঞ্চলগুলির জন্য সময়সীমা বাড়ানো হয়েছে । গত ৮ই এপ্রিল অসমের ২৭,০৯,৫৮৬ জন, মেঘালয়ের ৯৮,৯১৫ জন এবং লাদাখ ও জম্মু-কাশ্মীরের ১০,০১,৬৬৮ জন সুবিধেভোগী কৃষক এই প্রকল্পের প্রথম কিস্তির টাকা পেয়েছেন।
ট্রেড ইউনিয়নগুলির স্বৃকীতিদানের ব্যাপারে ১৯২৬ সালের ট্রেড ইউনিয়ন আইনে সংশোধনের প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ট্রেড ইউনিয়নগুলিকে স্বৃকীতি দানের ব্যাপারে ১৯২৬ সালের ট্রেড ইউনিয়ন আইনে সংশোধনের প্রস্তাব অনুমোদন করেছে কেন্দ্রীয় মন্ত্রিসভা। এই আইন সংশোধনের ফলে কেন্দ্রীয় ও রাজ্যস্তরের ট্রেড ইউনিয়নগুলিকে স্বৃকীতি দেওয়া যাবে; ত্রিপাক্ষিক গোষ্ঠীতে শ্রমিক শ্রেণীর প্রকৃত প্রতিনিধিত্ব সুনিশ্চিত হবে ; সরকার কর্তৃক শ্রমিক শ্রেণীর প্রতিনিধিত্বের ব্যাপারে যথেচ্চ মনোনয়ন নিয়ন্ত্রণ করা যাবে এবং শিল্প সংস্হায় অশান্তি এবং মামলা-মোকদ্দমার সংখ্যা হ্রাস পাবে। প্রস্তাবিত এই বিলটিতে সরকারের গঠিত ত্রিপাক্ষিক গোষ্ঠীতে শ্রমিক শ্রেণীর প্রতিনিধিত্বমূলক মনোনয়ন আরও সুনিশ্চিত হবে। স্বীকৃত ট্রেড ইউনিয়নগুলি শিল্প সংস্হায় সম্প্রীতি বজায় রাখার ব্যাপারে দায়বদ্ধ থাকবে। কেন্দ্রীয় ও রাজ্যস্তরে ট্রেড ইউনিয়নগুলির স্বৃকীতি দানের ফলে বিভিন্ন দপ্তরে নকল ইউনিয়নের প্রতিনিধিত্ব হ্রাস পাবে। সেইসঙ্গে স্বীকৃত ট্রেড ইউনিয়নগুলিতে কেন্দ্র ও রাজ্যস্তরে নির্দিষ্ট কিছু ভূমিকা পালনের দায়িত্ব দেওয়া হবে।
ভুটান সফরের প্রাক্কালে প্রধানমন্ত্রীর বক্তব্য

প্রধানমন্ত্রী শ্রী নরেন্দ্র মোদীর ভুটান সফরের প্রাক্কালে বক্তব্য – “আমি ১৭ ও ১৮ই আগস্ট সরকারি সফরে ভুটানে যাচ্ছি। দ্বিতীয় দফায় ক্ষমতায় আসার দিন কয়েকের মধ্যেই আমার এবারের এই ভুটান সফর। এর থেকে এটাই প্রতিফলিত হয় যে, আমাদের বিশ্বস্ত বন্ধু, প্রতিবেশী ভুটানের সঙ্গে ভারতের সুসম্পর্ক বজায় রাখার বিষয়ে সরকার কতটা উৎসাহী। উন্নয়নের ক্ষেত্রে আমাদের অংশীদারিত্ব, জলবিদ্যুৎ ক্ষেত্রে সহযোগিতার মাধ্যমে উভয় পক্ষের লাভবান হওয়া, ব্যবসা-বাণিজ্য এবং অর্থনৈতিক ক্ষেত্রে নিবিড় সম্পর্কের মাধ্যমে ভারত ও ভুটানের দ্বিপাক্ষিক সম্পর্ক আজ সারা পৃথিবীতে উদাহরণ-স্বরূপ। আধ্যাত্মিক ঐতিহ্য এবং মানুষের সঙ্গে মানুষের যোগাযোগের মাধ্যমে এই সম্পর্ক আরও দৃঢ় হয়েছে। উভয় দেশের মধ্যে আনুষ্ঠানিকভাবে কূটনৈতিক সম্পর্ক স্থাপনের সুবর্ণ জয়ন্তী গত বছর দুটি দেশই একযোগে পালন করেছে। ভারত ও ভুটানের মধ্যে অংশীদারিত্ব আজ এক বিশেষ মাত্রা পেয়েছে। কেন্দ্রের ‘সবার আগে প্রতিবেশী’ নীতি এক্ষেত্রে গুরুত্বপূর্ণ ভূমিকা নিয়েছে। আমি আশা করি যে, মহামান্য রাজা চতুর্থ ড্রুক গ্যালপো’র সঙ্গে ফলপ্রসূ আলোচনা হবে এবং আমাদের দ্বিপাক্ষিক সম্পর্কের উন্নতিতে ভুটানের রাজার সঙ্গে বিস্তারিত আলোচনা হবে। ভুটানের বিখ্যাত রয়্যাল ইউনিভার্সিটির তরুণ ছাত্রছাত্রীদের সঙ্গে সাক্ষাতের জন্য আমি অধীর আগ্রহে অপেক্ষা করে আছি। আমি আশা করি যে, আমার এবারের সফর ভুটানের সঙ্গে আমাদের দীর্ঘদিনের মূল্যবান সম্পর্ককে আরও এগিয়ে নিয়ে যাবে। উভয় দেশের নাগরিকদের সমৃদ্ধশালী ভবিষ্যৎ ও প্রগতির ক্ষেত্রে যা সহায়ক হবে”। ……
প্রধানমন্ত্রী বারাণসীতে একাধিক উন্নয়নমূলক প্রকল্পের সূচনা করলেন

ধানমন্ত্রী শ্রী নরেন্দ্র মোদী বারাণসীতে বেনারস হিন্দু বিশ্ববিদ্যালয়ে আয়োজিত এক জনসমাবেশে একাধিক গুরুত্বপূর্ণ প্রকল্পের সূচনা তথা শিলান্যাস করেন। প্রধানমন্ত্রী যে প্রকল্পগুলির সূচনা করেন, সেগুলির মধ্যে রয়েছে – পুরনো কাশীতে সুসংহত বিদ্যুৎ উন্নয়ন প্রকল্প এবং বেনারস হিন্দু বিশ্ববিদ্যালয়ে একটি অটল ইনকুবেশন সেন্টার। এছাড়াও, তিনি ঐ বিশ্ববিদ্যালয়ে একটি আঞ্চলিক চক্ষু চিকিৎসা কেন্দ্রের শিলান্যাস করেন। উন্নয়নমূলক এই প্রকল্পগুলির আর্থিক ব্যয়ের পরিমাণ ৫৫০ কোটি টাকারও বেশি। এই উপলক্ষে প্রধানমন্ত্রী বলেন, বারাণসীর রূপান্তর আনার পাশাপাশি, শহরের সমৃদ্ধ ঐতিহ্যও সংরক্ষণ করা হচ্ছে। তিনি বলেন, এই শহর তার প্রাচীন পরিচিতিকে রক্ষা করার পাশাপাশি আধুনিক হয়ে উঠছে। কাশী শহরের মানুষের দৃঢ় সঙ্কল্পের দরুণ বিগত চার বছরে যে পরিবর্তন হয়েছে, তা এখন লক্ষ্য করা যাচ্ছে। প্রধানমন্ত্রী শ্রী মোদী বিদ্যুৎ, সড়ক ও অন্যান্য পরিকাঠামো প্রকল্পগুলিতে লক্ষ্যণীয় অগ্রগতির কথা উল্লেখ করে বলেন, এই প্রকল্পগুলির মাধ্যমে বারাণসী শহর ও আশপাশের এলাকার মানুষের জীবনে উন্নতি ঘটেছে। প্রধানমন্ত্রী বলেন, সাধারণ মানুষের অনলাইনে বারাণসী ক্যান্টমেন্ট স্টেশনের পোস্ট করা ছবিগুলি দেখার সময় তিনি অত্যন্ত খুশি বোধ করেন। পরিবহণ পরিকাঠামোর আধুনিকীকরণের লক্ষ্যে যে সমস্ত কাজকর্ম চালু রয়েছে প্রধানমন্ত্রী সে কথাও উল্লেখ করেন। বারাণসী শহরের পরিষ্কার-পরিচ্ছন্নতা বজায় রাখতে এবং এই শহরের সৌন্দর্য্য বাড়াতে যে প্রয়াস চলছে তার কথাও তিনি বিশেষভাবে তুলে ধরেন। তিনি বলেন, এই সমস্ত প্রয়াসগুলি পর্যটন ক্ষেত্রে ধারাবাহিক পরিবর্তন নিয়ে আসবে। এ প্রসঙ্গে তিনি বর্তমান সারনাথে চালু কর্মকাণ্ডের কথাও উল্লেখ করেন। প্রধানমন্ত্রী আরও বলেন, বারাণসীর আশেপাশের গ্রামীণ এলাকাগুলিতেও সড়ক, বিদ্যুৎ ও জল পরিষেবার মতো মৌলিক সুযোগ-সুবিধাগুলি সম্প্রসারিত করা হচ্ছে। স্বাস্থ্য পরিচর্যার গুরুত্বপূর্ণ গন্তব্য হিসেবে কাশীর উত্থান ঘটছে বলেও তিনি অভিমত প্রকাশ করেন। ১৮ সেপ্টেম্বর উদ্বোধন হওয়া অটল ইনকুবেশন সেন্টারের কথা উল্লেখ করে প্রধানমন্ত্রী বলেন, নতুন গড়ে ওঠা শিল্প সংস্থাগুলি ইতিমধ্যেই এই কেন্দ্রটির সঙ্গে যোগাযোগ স্থাপনের কাজ শুরু করেছে। বারাণসী দেশের নির্দিষ্ট কয়েকটি শহরের মধ্যে একটি যেখানে পাইপ-বাহিত রান্নার গ্যাস পরিষেবা প্রদানের কাজ চলছে বলেও তিনি জানান। প্রধানমন্ত্রী বারাণসীর মানুষকে এই শহরের পরিবর্তনের জন্য অভিন্ন উদ্দেশ্যগুলি পূরণে নিজেদের নিয়োজিত করার আহ্বান জানান।
কেন্দ্রীয় মন্ত্রীসভা শত্রু সম্পত্তির অংশ বিক্রির জন্য নীতি-পদ্ধতি ও ব্যবস্থার রূপরেখা অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে শত্রু সম্পত্তির অংশ বিক্রির জন্য নীতি-পদ্ধতি ও ব্যবস্থার রূপরেখা অনুমোদন করা হয়। ১৯৬৮ সালের শত্রু সম্পত্তি আইনের নির্দিষ্ট ধারা মোতাবেক এইসব সম্পত্তির অভিভাবক হচ্ছে স্বরাষ্ট্র মন্ত্রক/ভারতের শত্রু সম্পত্তি অভিভাবক সংস্থা, (সিইপিআই)। এই সম্পত্তির অংশ বিক্রির জন্য মন্ত্রিসভা নীতিগত অনুমোদন দিয়েছে। বিনিয়োগ এবং জনসম্পদ পরিচালন দপ্তরকে শত্রু সম্পত্তি আইনের নির্দিষ্ট ধারানুযায়ী এই সম্পত্তিগুলি বিক্রয়ের কর্তৃত্ব/অধিকার দেওয়া হয়েছে। অর্থ মন্ত্রকের সরকারি অ্যাকাউন্টে বিলগ্নীকরণ বাবদ আয় হিসাবে এই অর্থ জমা দেওয়ার সিদ্ধান্ত নেওয়া হয়েছে। আমাদের দেশে ৯৯৬টি কোম্পানির ২০ হাজার ৩২৩ জন শেয়ার মালিকের মোট ৬ কোটি ৫০ লক্ষ ৭৫ হাজার ৮৭৭টি শেয়ার শত্রু সম্পত্তি অভিভাবক সংস্থার অধীনে রয়েছে। এই কোম্পানিগুলির মধ্যে ৫৮৮টি সক্রিয় বা কার্যকর রয়েছে। এর মধ্যে ১৩৯টি সংস্থা নথিভুক্ত রয়েছে। এই সম্পত্তি বিক্রয় করার জন্য কেন্দ্রীয় অর্থমন্ত্রীর নেতৃত্বে সড়ক পরিবহণ মন্ত্রী এবং স্বরাষ্ট্র মন্ত্রীকে নিয়ে গঠিত একটি বিকল্প ব্যবস্থা কমিটির অনুমোদন প্রয়োজন। এই কমিটি বিভিন্ন সংস্থার সহযোগিতায় সংশ্লিষ্ট শেয়ারগুলির মূল্য ও পরিমাণ নির্ধারণ করে বিক্রয় বিষয়ে সিদ্ধান্ত নিতে পারবে। এই সিদ্ধান্তের ফলে যেসব শত্রু সম্পত্তির অংশ দীর্ঘকাল ধরে অব্যবহৃত হিসাবে পড়ে আছে, তার আর্থিক ব্যবহার সম্ভব হবে। ২০১৭ সালে শত্রু সম্পত্তি আইনের সংশোধনের ফলে এগুলি প্রাতিষ্ঠানিকভাবে বিক্রয়ের এবং তা যথাযথভাবে ব্যবহারের ব্যবস্থা করা সম্ভব হবে।
পরিপূরক বনসৃজন তহবিল বিল, ২০১৫ সংশোধনের প্রস্তাব অনুমোদিত

পরিপূরক বনসৃজন তহবিল বিল, ২০১৫-এর সংশোধন সম্পর্কিত একটি প্রস্তাব অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি আজ এখানে অনুষ্ঠিত হয়। বিলটি আইনে পরিণত হলে পরিপূরক বনসৃজন তহবিল পরিচালন ও পরিকল্পনা কর্তৃপক্ষের নিয়ন্ত্রণে ৪০ হাজার কোটি টাকার মতো যে অর্থ এখনও অবশিষ্ট রয়ে গেছে তা আরও দক্ষতা ও স্বচ্ছতার সঙ্গে বিনিয়োগ করা যাবে। এই অর্থের সদ্ব্যবহার সম্ভব হলে বনসৃজন সংক্রান্ত বিভিন্ন প্রকল্পের রূপায়ণ সঠিক সময়ে সম্পূর্ণ হবে। শুধু তাই নয়, এর ফলে একদিকে যেমন উৎপাদনশীল সহায়সম্পদের সৃষ্টি হবে, অন্যদিকে তেমনই দেশের পল্লী অঞ্চলে, বিশেষত অনগ্রসর আদিবাসী অধ্যুষিত এলাকাগুলিতে প্রচুর সংখ্যক কর্মসংস্থানের সুযোগ সম্প্রসারিত হবে। উল্লেখ্য, এই সংশোধন কার্যকর হলেও অতিরিক্ত ব্যয়ের ক্ষেত্রে কোন দায়বদ্ধতা থাকবে না। জম্মু ও কাশ্মীর ছাড়া দেশের সর্বত্র এই আইনের আওতায় বনসৃজন কর্মসূচির রূপায়ণ সহজতর হয়ে উঠবে।